[pic] | EUROOPA ÜHENDUSTE KOMISJON |

Brüssel, 11.3.2008

KOM(2008) 144 (lõplik)

2006/0144 (COD)

KOMISJONI TEATIS EUROOPA PARLAMENDILE

EÜ asutamislepingu artikli 251 lõike 2 teise lõigu alusel,milles käsitletaksenõukogu ühist seisukohta eesmärgiga võtta vastu Euroopa Parlamendi ja nõukogu määrus toiduensüümide kohta, millega muudetakse nõukogu direktiivi 83/417/EMÜ,nõukogu määrust (EÜ) nr 1493/1999, direktiivi 2000/13/EÜ,nõukogu direktiivi 2001/112/EÜ ja määrust (EÜ) nr 258/97

2006/0144 (COD)

KOMISJONI TEATIS EUROOPA PARLAMENDILE

EÜ asutamislepingu artikli 251 lõike 2 teise lõigu alusel,milles käsitletaksenõukogu ühist seisukohta eesmärgiga võtta vastu Euroopa Parlamendi ja nõukogu määrus toiduensüümide kohta, millega muudetakse nõukogu direktiivi 83/417/EMÜ,nõukogu määrust (EÜ) nr 1493/1999, direktiivi 2000/13/EÜ,nõukogu direktiivi 2001/112/EÜ ja määrust (EÜ) nr 258/97

TAUST

Ettepaneku Euroopa Parlamendile ja nõukogule edastamise kuupäev (dokument KOM(2006) 0425 (lõplik) – 2006/0144 (COD): | 28. juuli 2006 |

Euroopa Majandus- ja Sotsiaalkomitee arvamuse kuupäev: | 25. aprill 2007 |

Euroopa Parlamendi arvamuse kuupäev, esimene lugemine: | 10. juuli 2007 |

Muudetud ettepaneku edastamise kuupäev: Poliitilise kokkuleppe kuupäev: | 24. oktoober 2007 17. detsember 2007 |

Ühise seisukoha vastuvõtmise kuupäev: | 10. märts 2008 |

KOMISJONI ETTEPANEKU EESMÄRK

Komisjon avaldas toiduohutust käsitlevas valges raamatus ettepaneku lisaaineid käsitleva raamdirektiivi 89/107/EMÜ muutmiseks, et kehtestada toiduensüüme reguleerivad erisätted. Olukorra süvaanalüüsi tulemusena on toiduensüümide kohta töötatud välja eriettepanek.

Praegu kuuluvad direktiivi 89/107/EMÜ reguleerimisalasse vaid lisaainetena kasutatavad ensüümid. Ülejäänud ensüüme ei reguleerita üldse või reguleeritakse abiainete valdkonnas liikmesriikide õigusaktidega, mis on erinevad. Mis puudutab ohutust, siis Euroopa tasandil ei toimu ei toiduensüümide ohutuse hindamist ega lubade väljastamist, välja arvatud lisaainetena käsitatud ensüümide osas. Ettepaneku eesmärk on kehtestada ühenduse tasandil toiduensüüme käsitlevad ühtlustatud eeskirjad, et edendada õiglast kaubandust ja siseturu tõhusat toimimist ning tagada inimeste tervise ja tarbijate huvide kaitse.

MÄRKUSED ÜHISE SEISUKOHA KOHTA

Üldmärkus

Komisjon toetab nõukogus 10. märtsil 2008 vastu võetud ühist seisukohta. See on kooskõlas komisjoni algses ettepanekus püstitatud eesmärkide ja lähenemisega ning selles kajastuvad mitmed Euroopa Parlamendi pakutud muudatuste põhimõtted.

Euroopa Parlamendi poolt esimesel lugemisel tehtud muudatusettepanekud

Muudatused, mille komisjon on heaks kiitnud ja mis on kooskõlas ühise seisukohaga:

Ühise seisukoha kohaselt jäetakse kavandatud määruse õiguslikust alusest välja asutamislepingu artikkel 37; see on kooskõlas ka Euroopa Parlamendi poolt esimesel lugemisel tehtud muudatusettepanekuga 35.

Toiduensüümide lubamise kriteeriumide osas selgitatakse ühises seisukohas „tarbija eksitamise” mõistet (põhjendus 6), vastates ühtlasi mõnedele Euroopa Parlamendi muudatusettepanekutes 4 ja 16 esitatud märkustele.

Ühisesse seisukohta on lisatud mõiste „toiduensüümi preparaat” (artikkel 3), sellekohane nõue on esitatud ka Euroopa Parlamendi muudatusettepanekus 14.

Ühise seisukoha uues artiklis 5 on selgitud, et toiduensüümi või toiduainet, milles ensüümi kasutatakse, ei tohiks viia turule, kui ensüüm või selle kasutus ei vasta kavandatavale määrusele. Sellise selgituse nõue on esitatud ka Euroopa Parlamendi muudatusettepanekus 15.

Toiduensüüme käsitleva kavandatud määruse ja geneetiliselt muundatud toitu ja sööta käsitleva määruse (EÜ) nr 1829/2003 omavahelise seose osas selgitas Euroopa Parlament muudatusettepanekutes 7 ja 34, et mõlema määruse kohased hindamis- ja loa andmise menetlused peavad toimuma üheaegselt. Nende muudatuste põhimõte kajastub ühises seisukohas (põhjendus 11 ja artikkel 8).

Ühise seisukoha põhjendusi 20 ja 21 ning artikleid 15 ja 17 muudeti, et lisada kontrolliga regulatiivmenetlus ning viia kavandatud määrus üldiselt vastavusse nõukogu otsusega 2006/512/EÜ, millega muudetakse otsust 1999/468/EÜ, millega kehtestatakse komisjoni rakendusvolituste kasutamise menetlused. Kõnealused sätted on kooskõlas Euroopa Parlamendi muudatusettepanekutega 10, 28 ja 30.

Ettevõtjalt ettevõtjale või otse lõpptarbijale müüdavate toiduensüümide märgistamise osas võttis Euroopa Parlament esimesel lugemisel vastu mitu muudatusettepanekut, mille eemärk on lihtsustada märgistamist käsitlevaid sätteid. Ühises seisukohas sisaldub samalaadne lihtsustamisettepanek. Vaatamata erinevustele ülesehituses ja sõnastuses on toiduensüümide märgistamise nõuded üldiselt samad, erandiks on Euroopa Parlamendi muudatusettepaneku 21 säte, milles nõutakse „teavet liigkasutamisest tulenevate kõrvalmõjude” kohta; ühises seisukohas selline säte puudub. Euroopa Parlamendi muudatusettepaneku 21 kohane nõue lisada toiduensüüme toidule üksnes koguses, mis on tingimata vajalik nende kasutuseesmärgi täitmiseks, on üle võetud ühise seisukoha artikli 7 lõikega 2, kuhu on lisatud quantum satis – põhimõte, mida on kirjeldatud toidu lisaaineid käsitlevas kavandatud määruses. Ühises seisukohas on mindud kaugemale otse lõpptarbijale müüdavate toiduensüümide märgistamisnõuete lihtsustamises, kuna nimetatud ensüüme käsitatakse toiduna ja seega kohaldatakse nende suhtes toidu märgistamist, esitlemist ja reklaami käsitlevas direktiivis 2000/13/EÜ esitatud märgistamisnõudeid (artikkel 12). Komisjoni muudetud ettepanekus võeti arvesse Euroopa Parlamendi muudatusettepanekute põhiideid ning selles kajastuvad nõukogu ühises seisukohas heakskiidetud märgistamisnõuded.

Euroopa Parlamendi muudatusettepanekuga 31 muudetakse määrust (EÜ) nr 258/97 uuendtoidu kohta , et selgitada, et kavandatud määrusega hõlmatud toiduensüümid jäetakse uuendtoidu määruse reguleerimisalast välja. See muudatus on lisatud ühise seisukoha artiklisse 23.

Ühise seisukoha artiklis 18 sisalduvad täiendavad üleminekumeetmed vastavad täielikult Euroopa Parlamendi muudatusettepanekule 36.

Muudatusettepanekud, mis ei sisaldu ühises seisukohas, kuid mille komisjon on muudetud ettepanekus heaks kiitnud kas nende praegusel kujul või muudetud sõnastuses.

Euroopa Parlamendi muudatusettepanekutega 2, 8 ja 17 parandatakse ettepanekut nii tehnilisest (nt lisatakse ensüümi mõiste) kui ka keelelisest küljest ning need muudatused lisatakse komisjoni muudetud ettepanekusse.

Euroopa Parlament selgitas, et kavandatud määrust ei kohaldata otse inimtarbimiseks mõeldud toiduensüümide suhtes, nagu toitumiseesmärgil kasutatavad ensüümid või seedimise hõlbustamiseks kasutatavad ensüümid . See selgitus vastab komisjoni ettepanekule ning on seega muudetud ettepanekus heaks kiidetud. Nõukogu ei ole samalaadset selgitust ühisesse seisukohta lisanud.

Euroopa Parlament tegi ettepaneku viia praegu turul olevad ensüümid otse üle ühenduse loetellu („ lubade väljastamine kiirkorras” ), kui Euroopa Toiduohutusamet (EFSA) on varem ühenduse või riigi tasandil läbi viidud ohutuse hindamisega rahul. Komisjon leidis, et toiduensüümide automaatne üleviimine ühenduse loetellu ilma eelneva EFSA-poolse hindamiseta ei ole asjakohane. Kui EFSA aineid hindab, võtab ta siiski tavaliselt arvesse kõiki teiste asutuste korraldatud asjakohaseid teaduslikke hindamisi. Seepärast on komisjon lisanud muudetud ettepaneku sõnastusse selgituse, et EFSA võib võtta oma hindamise osana arvesse olemasolevaid arvamusi.

Nõukogu esitatud uued sätted

Ühises seisukohas (artikkel 2) jäetakse kavandatud määruse kohaldamisalast välja toiduensüümid, mida kasutatakse üksnes tootmise abiainetena, kuid samas lisatakse kohaldamisalasse ensüümid, mida kasutatakse uuendtoidu ning lõhna- ja maitseainete valmistamisel. Nõukogu leidis, et algne ettepanek lõhna- ja maitseainete valmistamisel kasutatavate ensüümide väljajätmise kohta ei ole põhjendatud, kuna mõnede lõhna- ja maitseainete, nt toiduainete baasil toodetavate lõhna- ja maitseainepreparaatide ohutust ei hinnata. Komisjon tõstatas küsimuse sellise meetme ebaproportsionaalsuse kohta, võttes arvesse lõhna- ja maitseainete valmistamisel kasutatavate ensüümide väikest hulka ning seda, et lõhna- ja maitseaineid lisatakse toidule väikeses koguses. Võttes arvesse, et enamik lõhna- ja maitseainete valmistamisel ning muudes toiduainetes kasutatavaid ensüüme on samad, ei ole kõnealusel muudatusel suurt praktilist mõju ning et see hõlmab vaid väikest hulka ensüüme, võib komisjon selle heaks kiita.

Ühises seisukohas toetati komisjoni ettepanekus juba esitatud nõuet, mille kohaselt tuleks erinevate tootmismeetodite alusel valmistatud ensüümide ohutust enne nende kasutamise lubamist hinnata. Ühises seisukohas kinnitatakse ettepanekut, korrates põhjenduse teksti artiklis (artikkel 14 lõige 2). Komisjoni muudetud ettepanekusse on lisatud sellekohane uus artikkel.

Nõukogu selgitas ühises seisukohas üldistes toidualastes õigusnormides (määrus (EÜ) 178/2002) juba sisalduvat põhimõtet, mille kohaselt toiduensüüme käsitlevate eeskirjadega tagatakse siseturu tõhus toimimine ning inimeste tervise ja tarbijate huvide kaitse kõrge tase, sealhulgas õiglaste kaubandustavade järgimine toidukaubanduses, võttes vajadusel arvesse keskkonnakaitset . Kõnealune muudatus on kooskõlas ka kavandatud määrusega toidu lisaainete kohta ning sellega seotud Euroopa Parlamendi muudatusettepanekutega. Komisjon võib selle muudatuse heaks kiita.

Võttes arvesse toiduensüüme käsitleva kavandatud määruse ja määruse (EÜ) nr 1830/2003 vahelist seost GMOde kordumatute tunnuste osas, selgitas Euroopa Parlament ettepaneku asjaomast sätet. Komisjon kiitis selle selgituse muudetud ettepanekus heaks. Nõukogu on kustutanud kordumatut tunnust käsitlevad sätted ühise seisukoha põhjendusest 8 ja artikli 7 lõikest 2. Kõnealune väljajätmine on tehniliselt korrektne ning komisjon toetab seda.

Nõukogu on ühisele seisukohale lisanud uue artikli 9, mille alusel saab vajaduse korral vastu võtta regulatiivkomitee menetluse kohase tõlgendusotsuse selgitamaks, kas teatav aine on toiduensüüm või kas konkreetne toiduaine kuulub mõnda ühenduse loetelu toidukategooriatest.

Ühises seisukohas muudeti direktiivi 2000/13/EÜ nii, et valmistoidu märgistusest jäeti välja ained, mida kasutatakse üksnes tingimata vajalikes kogustes ensüümide lahustajate või abiainetena (praegu näiteks lisaainete ning lõhna- ja maitseainete puhul). Kõnealune muudatus on tehniliselt korrektne.

4. KOKKUVÕTE

Komisjon on seisukohal, et ühises seisukohas kajastuvad täielikult nii komisjoni algse ettepaneku kui ka Euroopa Parlamendis esimesel lugemisel tehtud mitmete muudatuste põhielemendid.

Seepärast kiidab komisjon nõukogus ühehäälselt vastuvõetud ühise seisukoha heaks.